Ísraɛ̂l a ngábə́ ńtōmbā yā ó ngádzáŋ, ńdɔ̄ bimgbə́m bí ngátsídan nyé á zud. É mod osú á ngādí nyē a ngábə́ ńkúkúmá yā Asiría, á ḿvūs hālá é mod mvúa yǎ á ngāsúgulan nyé bwé bivɛ̌s énye a nə́ Nabukodonosor, ǹkúkúmá yǎ Babilón. 18Asú tē Ńtondôbə Sabaod, Zambá Ísraɛ̂l a kɔ́bɔ̄ nâ: ma nyɔ́ mā kə yén ǹkúkúmá yǎ Babilón, ai ǹnam wóé, anə́ ḿból mə́ ngákə yén ńkúkúmá yǎ Asiría. 19Mayi dúgan ai Ísraɛ̂l á mə̄dîga móé nə́ á kə á mə̄dîga á Karmɛ̂l ai á Bashân; a yi dzyé á ńkǒl Éfraím ai á Galaad. 20Məlú mə́tē ai abǒg tē, Ǹtondôbə énye a kɔ́bɔ, bâyi dzə́ŋ abé á Ísraɛ̂l lâyǐ kīg fə tɔbɔ, bâyi kīg fə yén miǹsə́m mí Yúda. Amú mayi dzǔ məbugǎ yā mālíg. 21Bɛ́də́ á ńnǎm yā Maratim ó kə lúman ai nye ai bǒd yā Pekod ! Wé bɔ̄, manágā bɔ́ ai sí təge líg tɔ m̀bɔ́g, Ǹtondôbə énye a kɔ́bɔ̄, dzálága məbéndé mámā mə́sə." 22Edǔŋ bítá ai ǹnam ósə, ábé yā lé nə́ təge ai avəgə́ !